cyanic-selkie/wikianc huggingface dataset:
Luettelo Linnunrata-kirjasarjan käsitteistä
Syvä Miete
Syvä Miete on erään yliälykkään panulotteisen rodun, hiirien, itselleen rakentama supertietokone, jonka he tekivät saadakseen lopullisen vastauksen Perimmäiseen Kysymykseen elämästä, maailmankaikkeudesta ja kaikesta muusta sellaisesta. Syvä Miete laski ja arvioi 7,5 miljoonan vuoden ajan ja ilmoitti sitten, että vastaus on 42 – ja että sen saattoi ymmärtää vain, jos tiesi Perimmäisen Kysymyksen. Niin piti rakentaa toinen vieläkin suurempi tietokone selvittämään Kysymystä. Tämä tietokone, jonka nimi oli Maa, oli niin valtava, että sitä hyvin usein luultiin planeetaksi - näin uskoivat etenkin ne apinankaltaiset olennot, ihmiset, jotka sen pinnalla elivät täysin tietämättöminä siitä, että olivat vain osa suurta tietokoneohjelmaa. Ikävä kyllä, juuri ennen tulosten lukemisen hetkeä vogonit odottamatta tuhosivat tietokone Maan, koska se oli uuden hyperavaruusohikulkutien reitillä (tai niin he väittivät), ja niin jouduttiin heittämään kaikki toivo elämän tarkoituksen selville saamisesta - tai siltä ainakin näytti. Kaksi ihmistä jäi kuitenkin henkiin; Arthur Dent ja Tricia McMillan.
Traalilainen sontiaismolottaja
Verenhimoinen traalilainen sontiaismolottaja (alkukielellä ) on kirjasarjassa esiintyvä fiktiivinen eläinlaji.
Tämä Traal-planeetalta kotoisin oleva peto on erittäin vaarallinen, mutta tyhmä. Liftareiden käsikirjan mukaan paras tapa suojautua traalilaisen sontiaismolottajan hyökkäykseltä on kietoa pyyhe oman päänsä ympärille, sillä se olettaa, että jos saalis ei voi nähdä sitä, sekään ei voi nähdä saalista. Traalilainen sontiaismolottaja tekee kuulemma myös hyvää ruokaa turisteista.
Kirjaan perustuvassa tekstiseikkailupelissä pelaaja on jumissa sontiaismolottajan luolassa ja selviää sieltä pois tekemällä hautakummun ja kaivertamalla siihen nimensä. Sontiaismolottaja näkee haudan ja luulee jo syöneensä pelaajan sekä haudanneensa tämän ja poistuu paikalta.
Säkenöivät, jalokivien lailla hohtavat sateenkaariravut
Näitä kauniita eläimiä esiintyy vain vogonien kotiplaneetalla. Siellä evoluutio – huomatessaan minkä erehdyksen teki vogonien kanssa – yritti korjata asian tekemällä nämä kauniit sateenkaariravut. Vogonit harrastavat näiden säkenöivien, jalokivien lailla hohtavien sateenkaarirapujen hakkaamista rautavasaroilla pirstaleiksi.
Aleksei Ibatulov
Aleksei Olegovitš Ibatulov (s. 28. toukokuuta 1993 Arkangeli) on venäläinen keskikenttää pelaava jääpalloilija, jolla on myös Viron passi, joten hän on edustanut Viron maajoukkuetta vuosien 2018 ja 2019 MM-kisoissa. Viron passioikeus perustuu siihen, että hänen isoäitinsä on Viron kansalainen.
Ibatulov pelasi Suomessa Bandyliigaa Varkauden WP-35:n riveissä kaksi kautta eli kaudet 2016 ja 2017. Sen jälkeen hän siirtyi kasvattajaseuraansa Arkangelin Vodnikiin.
Ibatulov on edustanut MM-kisojen B-sarjassa pelaavaa Viroa vuosina 2018 ja 2019. Hän oli molempina vuosina B-sarjan paras maalintekijä, vuonna 2018 18 maalia ja vuonna 2019 peräti 27 maalia, jolloin hän oli nostamassa Viroa B-sarjan voitolla A-sarjaan. Hä'net valittiin molempina vuosina B-sarjan parhaaksi hyökkääjäksi.
IS-tähtikisa (jalkapallo)
IS-tähtikisa on Ilta-Sanomien ylläpitämä kilpailu, jossa Suomen jalkapallon pääsarjan kunkin ottelun kolmelle parhaalle pelaajalle annetaan 1–3 tähteä. Kentän paras saa kolme tähteä, toiseksi paras kaksi ja kolmanneksi parhaaksi katsottu yhden tähden. Kauden lopussa eniten tähtiä saanut on voittaja. Tähdet myöntää raati, jossa on aina lehden edustaja sekä pari muuta julkisuutta tai jalkapalloperhettä edustavaa raatilaista.
Iku Viitanen
Iku Viitanen on suomalainen jääkiekon ja käsipallon parissa toiminut urheiluselostaja sekä salolaisen punk-yhtye Vaavin laulaja, basisti ja säveltäjä.
Viitanen sai huomiota 25. helmikuuta 2003 selostaessaan humalassa turkulaisessa Auran Aallot -paikallisradiossa jääkiekko-ottelun Oulun Kärpät – Turun Palloseura (TPS).
Viitanen on Auran Aaltojen jälkeen tehnyt työtä esimerkiksi Porin Ässien kenttäkuuluttajana sekä käsipalloseura HC Denniksen toiminnanjohtajana. Hän selosti TPS:n kotiotteluja urheilutelevisiokanava UrhoTV Totalilla. Hänen ääntään on radiossa kuultu salolaisen Radio 88,2:n taajuudella, ja hän oli myös turkulaisen rock-musiikkiin erikoistuneen Radio Sata -radioaseman aamujuontaja. Viitanen toimii HC TPS:n kenttäkuuluttajana.
Houses of the Holy (kappale)
Houses of the Holy on englantilaisen rockyhtye Led Zeppelinin tunnetuimpia kappaleita vuonna 1975 ilmestyneeltä albumilta Physical Graffiti.
Delta Crucis
Decrux tai Delcrux (δ Cru / δ Crucis / Delta Crucis) on sininen B2IV-spektriluokan tähti Etelän Ristissä. Se on kuvion ainoa tähti, jolla ei ole annettua nimeä. Tähden näennäinen kirkkaus on +2,8 ja etäisyys Maasta 345 valovuotta. Sen pintalämpötila on 22 550 kelviniä.
Kadonnut puutarha
Kadonnut puutarha on Indican kolmas albumi. Albumilta on julkaistu kolme, lähinnä radiosoittoon tarkoitettua promosingleä kappaleista "Linnansa vanki", "Noita", ja "Ulkona".
Albumi nousi Suomen virallisen listan sijalle 8.
Kappaleet
Kaikki kappaleet säveltänyt ja sanoittanut Johanna Salomaa sekä sovittanut Indica ja Erno Laitinen.
Granuliitti
thumb|200px|Granuliittia Granuliitti on gneissiä muistuttava harmahtava, suuressa paineessa ja korkeassa lämpötilassa syntynyt eli metamorfoitunut rakeinen kivilaji, jonka päämineraaleja ovat kvartsi, maasälpä, granaatti ja hypersteeni. Ulkonäköä sävyttävät punaiset granaatit sekä voimakas suuntautuneisuus. Kasvualustana granuliittipitoinen maa on vähäravinteinen ja hapan. Suomen granuliittivyöhyke kaartaa Pohjois-Norjasta Inarin-Lapin halki Kuolan niemimaalle.
Palmas d’Aveyron
Palmas d’Aveyron on kunta Ranskan eteläosassa Aveyronin departementissa Occitanien alueella.
Herralan rautatieasema
Herralan rautatieasema on rautatieliikennepaikka Herralan kylässä Hollolan kunnassa Päijät-Hämeessä. Liikennepaikka sijaitsee rataosalla, noin 44 kilometrin päässä Riihimäen rautatieasemalta ja noin 15 kilometrin päässä Lahden rautatieasemalta.
Palmas d’Aveyron
Kunta syntyi 1. tammikuuta 2016 voimaan tulleella kuntaliitoksella, jolloin kolme kuntaa Coussergues, Cruéjouls ja Palmas yhdistyivät.
Herralan rautatieasema
Herralan asema sijoitettiin rautatien ja Hollolasta Mäntsälän ja Orimattilan suuntaan kulkevan maantien risteykseen lähes 20 kilometrin päähän Hollolan kirkosta. Alkuperäinen Riihimäen–Pietarin rautatien asema avattiin liikenteelle 1869, jolloin valmistui myös Knut Nylanderin laatimien IV luokan aseman tyyppipiirustusten mukainen asemarakennus. Vuonna 1904 asemanseudulle perustettiin tiilitehdas ja myöhemmin kaksi muutakin tiilitehdasta, joiden ansiosta Herralasta kasvoi asutuskeskus. Vanha puinen asemarakennus purettiin 1900-luvun puolessa välissä ja tilalle rakennettiin uusi. Asemarakennus on nykyisin yksityisomistuksessa. Asemalla pysähtyvät Riihimäen ja Lahden väliset G-junat. Riihimäelle liikennöidään raiteelta 1 ja Lahteen raiteelta 2.
Palmas d’Aveyron
Cruéjoulsin kylässä on kaksi linnaa. Château de Cruéjouls on peräisin 1400-luvulta. Se koostuu neljästä pyöreästä tornista, jotka ympäröivät hyvin pientä päärakennuksen. Château du Caylaret (tai Cayla) rakennettiin 1400- ja 1500-luvuilla. Siinä on suorakulmainen puolustustorni vierellään pyöreä torni portaikolle. Linna kunnostettiin 1900-luvun alkupuolella.
Herralan rautatieasema
Herralan taajama on 1960-luvulta lähtien menettänyt merkitystään Hollolan kunnan väestön keskittyessä voimakkaasti uuteen kuntakeskukseen Salpakankaalle Lahden rajan tuntumaan. Herralassa oli 1960-luvun alussa vielä yli 700 asukasta, mutta 2000-luvun vaihteessa enää runsaat 500. Viimeinen seudulla olleista tiilitehtaista lopetti toimintansa vuonna 1976. Tavaraliikenne Herralan asemalla lopetettiin vuonna 1990 ja vaihteet purettiin vuonna 1997.
Vuonna 2005 Herralan asemalaitureita siirrettiin länteen lähemmäksi maantien 2954 alikulkutunnelia ja tieltä rakennettiin kevyen liikenteen kulkuyhteys asemalle. Muutoksen ansiosta laiturit sijaitsevat lähempänä Herralan keskustaa ja vanhalla paikalla ollut laituripolku voitiin purkaa käytöstä.
Vuonna 2006 liikenteelle avattu Lahden oikorata yhtyy Riihimäki–Lahti-rataan lähellä entistä Hakosillan seisaketta noin neljä kilometriä Herralasta Lahden suuntaan.
GarageBand
GarageBand on Applen kehittämä musiikinteko-ohjelma. Ohjelma toimitetaan jokaisessa uudessa Applen Macintosh-tietokoneessa. Päivityksiä myydään Applen omaan OS X -järjestelmään suunnatun kuluttajaohjelmisto iLifen mukana.
GarageBandissa on digitaalisten soittimien kirjasto, jossa on mm. syntetisaattori- ja rumpulooppeja. Käyttäjä voi myös itse tehdä omia looppeja joko käyttämällä oikeaa instrumenttia, midi-koskettimistoa tai nuotintamalla. JamPack -kirjastoja hankkimalla voi laajentaa digitaalisten soittimien valikoimaa.
GarageBandilla pystyy myös nauhoittamaan autenttisia WAV-muotoisia audioraitoja mikrofonilla tai kytkemällä minkä tahansa analogista ääntä syöttävän laitteen äänikortin linjasisäänmenoon. GarageBand sisältää useita efekti- ja instrumenttivahvistinmallinnoksia, joten esimerkiksi kitaran ja tietokoneen välille ei välttämättä tarvita erillistä etuastetta. Lisäksi käyttäjä voi itse tehdä ja muokata erilaisia efektejä tarpeisiinsa sopiviksi.
Ohjelmaa ei ole suunniteltu ammattilaisille, vaan aloittelijoille mahdollistamaan musiikin tekeminen helpommaksi.
Kandeh Yumkella
thumb|Kandeh Yumkella Kandeh Yumkella (s. 5. heinäkuuta 1959) on sierraleonelainen poliitikko, joka toimi joulukuusta 2005 kesäkuuhun 2013 Yhdistyneiden kansakuntien teollistamisjärjestön pääsihteerinä.
Ennen pääsihteerin toimeaan Yumkella toimi eri tehtävissä teollistamisjärjestössä vuodesta 1996 alkaen. Vuosina 1995–1996 hän toimi Sierra Leonen kauppa- ja teollisuusministerinä ja ennen tätä eri akateemisissa tehtävissä yhdysvaltalaisissa yliopistoissa. Koulutukseltaan Yumkella on taloustieteen tohtori (Illinoisin yliopisto, 1991).
Le Dorat
Le Dorat on kunta keskisessä Ranskassa Haute-Viennen departementissa Uuden-Akvitanian alueella.
Nähtävyyksiä
Kunnan nähtävyyksiä on kollegiaalinen kirkko Collégiale Saint-Pierre du Dorat. Kirkko rakennettiin 1100-luvulla, mutta se linnoitettiin 1400-luvulla suojaamaan kaupunkia. 1400-luvulla kaupungin puolustusta vahvistettiin rakentamalla valleja ja muureja. Muurista on jäljellä yksi portti Porte Bergère.
Ibibio
Ibibio on Nigeriassa puhuttu nigeriläis-kongolainen kieli. Sitä puhuu äidinkielenä 1,5 miljoonaa ja vieraana kielenä 4,5 miljoonaa ihmistä. Kieltä käytetään Akwa Ibomin osavaltion lingua francana. Ibibio on läheistä sukua viereisen Cross Riverin osavaltion pääkielelle efikille.
Suomen venäläiset
Suomen venäläiset eli suomenvenäläiset ovat Suomessa asuvia henkilöitä, joita pidetään syntyperältään tai juuriltaan venäläisinä. Käsite ei ole täysin yksiselitteinen, koska monet Suomessa asuvat venäjänkieliset tai Venäjältä muuttaneet henkilöt edustavat Venäjän vähemmistökansallisuuksia.
Väestö
Viimeisten 300 vuoden aikana venäläisiä on muuttanut Suomeen useissa yhteyksissä ja erilaisista syistä. Ensimmäinen muuttoaalto oli 1700-luvulla Vanhaan Suomeen. Venäläisiä asui tällöin muun muassa Viipurissa ja Muolaan Kyyrölässä. Suomen suuriruhtinaskunnan aikana heitä muutti myös muualle myöhemmän Suomen alueelle. Myös Venäjän vallankumouksen jälkeen Suomeen tulleet venäläiset pakolaiset ja heidän jälkeläisensä lukeutuvat Suomen perinteisiin vähemmistöihin, ja heitä on nykyisin noin 5 000. Tästä vähemmistöstä on käytetty nimitystä vanhavenäläiset.
Uudempi Venäjältä Suomeen suuntautunut laajamittainen maahanmuutto alkoi 1990-luvun alussa Suomen päätettyä kohdella inkerinsuomalaisia Neuvostoliiton kansalaisia paluumuuttajina heidän suomalaisten sukujuuriensa perusteella. Venäläisten muutto Suomeen kiihtyi Neuvostoliiton romahtamisen jälkeen 1991.
Tilastokeskuksen mukaan Suomessa asui vuoden 2020 lopussa 84 190 henkeä, jotka puhuivat venäjää äidinkielenään. Tilastokeskuksen mukaan inkeriläiset ja suomensukuisten kansojen edustajat muodostavat lähes puolet venäjää puhuvien ryhmästä Suomessa. Tilastokeskuksen mukaan vuoden 2020 lopussa Suomessa asui 28 866 Venäjän kansalaista, joista osalla on kaksoiskansalaisuus. Näiden lisäksi on Suomen kansalaisuuden saaneita ja Viron venäläisiä. Kaksi yleisintä muuttosyytä Venäjältä Suomeen ovat avioituminen ja inkerinsuomalaisten paluumuutto.
Historia
pienoiskuva|vasen|[[Uspenskin katedraali on suuri 1800-luvun suomenvenäläisten lahjoitusvaroin rakennettu kirkko, Länsi-Euroopan suurin ortodoksikirkko.]] Suomen suuriruhtinaskuntaan muutti venäläisiä sotilaita noin 40 000, siviilityöläisiä ja liikemiehiä noin 6 000 (venäläisten siviilien osuus koko Suomen väestöstä oli vain 0,22 prosenttia). Monet heistä olivat kauppiaita, joita oli jo Vanhan Suomen ajasta 1700-luvulta alkaen asettunut vakituisesti Suomeen. Erityinen venäläisryhmä olivat Karjalankannaksen venäläiset huvila-asukkaat. Lisäksi erityisesti Itä-Suomen maaseudulla liikkui kulkukauppiaita (reppureita), joita kaupunkien suomalainen porvaristo pyrki häätämään pois. Kaupan rajoitusten poistaminen vuonna 1859 teki heidän toiminnastaan täysin laillista.
Helsinkiin muodostui autonomian aikana vauras venäläinen kauppiaskunta. He olivat aluksi venäläisen sotaväen varuskuntakauppiaita, mutta usein he anoivat ja saivat oikeuden yleiseen kauppaliikkeeseen. Ura alkoi yleensä ruokatavarakaupalla. Vuonna 1871 yli puolet Helsingin ruokakauppiaista oli venäläisiä. Useat heistä harjoittivat myös rakennusurakointia. Esimerkiksi Nikolai Korostilev urakoi Senaatintorin rakennuksia. Vauraat venäläiset solmivat usein suhteita Suomen muihin säätyläisiin ja pääsivät heidän seurapiireihinsä. Useat kouluttivat lapsiaan yliopistossa. Maan ensimmäinen naisylioppilas oli kauppaneuvos Feodor Tschetschulinin tytär Maria Tschetschulin. Vauraimmaksi kohosi Sinebrychoffien suku.
Kun Suomi itsenäistyi, useimmat venäläiset sotilaat karkotettiin. Monet liikemiehistä jäivät Suomeen, sillä Neuvosto-Venäjä ei tarjonnut heille mahdollisuutta yrittäjyyteen. Vallankumouksen jälkeen aatelisia ja upseereita sekä heihin sidoksissa olleita ihmisiä tuli Suomeenkin pakolaisina. Suurin pakolaistulvan vuosi oli 1922, jolloin heitä oli Suomessa noin 33 500 henkilöä. Osalla heistä oli pitkään Nansen-passi. Myös Kronstadtin kapinan matruuseja ja upseereita pakeni Suomeen kapinan jälkeen, yhteensä noin 1 600 matruusia jäi Suomeen.
Vauraat pietarilaiset omistivat monia Karjalankannaksen 12 000 huvilasta, suomalaiset vain kymmenyksen. Pietarista tulikin paljon pakolaisia. Venäjältä tulleista emigranteista osa jatkoi pidemmälle Eurooppaan. Valkoiset emigrantit olivat niitä vallankumousta paenneita venäläisiä, jotka vastustivat Neuvostoliittoa. Suomettumisen aikana emigranttitaustaisia pidettiin neuvostovastaisina.
1960–1970-luvulla Suomeen tuli niin sanottu kolmas muuttoaalto Venäjältä, kun toisinajattelijoita pakeni maasta ja jotkut avioituivat Suomeen.
Neuvostoliiton hajottua maiden välillä ollut suuri elintasokuilu houkutteli aluksi venäläisiä vierastyöläisiksi ennen kaikkea pienipalkkaisiin töihin. 1990-luvun aikana muuttomäärä kasvoi. Ensisijaisesti Suomeen muutti niin sanottuja paluumuuttajia, joilla ainakin yksi perheenjäsen oli suomalaista sukujuurta. He mainitsivat haastattelussa muuttosyiksi paremman elintason, sukulaiset ja paremmat tulevaisuudennäkymät. Olojen vakiinnuttua varakkaat venäläiset ovat alkaneet rakentaa huviloita ja pysyviäkin asuntoja etenkin Itä-Suomeen, josta voivat käydä töissä lähialueilla.
Kulttuuri
Suomessa ilmestyi vuosina 1998–2020 venäjänkielinen kuukausijulkaisu Spektr. Suomessa toimi venäjänkielinen radiokanava Radio Sputnik (välillä nimellä Russkoje Radio Helsinki) vuosina 1999–2018.
Ylellä on ollut venäjänkielinen radiotoimitus vuodesta 1990 alkaen ja Yle on lähettänyt venäjänkielisiä Novosti Yle uutisia televiossa vuodesta 2013 lähtien ja toimituksella on myös omat nettisivut. Myös Helsingin Sanomilla on ollut vuodesta 2013 alkaen venäjänkieliset nettisivut.
Siegen
Siegen on kaupunki Saksan länsiosassa Nordrhein-Westfalenin osavaltiossa. Se sijaitsee Siegjoen varrella, josta se on myös saanut nimensä. Kaupungissa on arviolta 102 355 asukasta (vuonna 2015) ja sen pinta-ala on 114,69 neliökilometriä.
Ensimmäisen kerran Siegen esiintyy kirjallisissa lähteissä vuonna 1079, nimellä Sigena. Vuonna 1224 Siegen mainitaan vastikään rakennettuna kaupunkina. Nykyisin Siegen on Etelä-Westfalenin hallinnollinen ja palvelullinen keskus, ja kaupungin teollisuus on pitkälti metalliteollisuutta. Siegen tunnetaan myös yliopistokaupunkina, kaupungin yliopistossa opiskelee noin 12 500 opiskelijaa.
Aiheesta muualla
thumb|left|300px|Siegenin näkymiä teräskaiverruksessa vuodelta 1842.
Pullo hunajaa
Kappaleet
Kaikki kappaleet sanoittanut Heikki Salo ja sovittanut Miljoonasade, ellei toisin mainittu.
Soi vienosti murheeni soitto (albumi)
Soi vienosti murheeni soitto on vuonna 1982 ilmestynyt Piirpauke-yhtyeen kokoelma-albumi, joka sisältää materiaalia yhtyeen kolmelta ensimmäiseltä albumilta Piirpauke (1975), Piirpauke 2 (1976) ja Yö Kyöpelinvuorella (1980).
Luettelo Keski-Maan käsitteistä
Tämä on luettelo fantasiakirjailija J. R. R. Tolkienin luoman Keski-Maan käsitteistä.
Cirth
Cirth (riimut, yksikkö certh) on fiktiivinen haltioiden kirjoitusjärjestelmä J. R. R. Tolkienin mielikuvitusmaailmassa. Cirthin kehittivät sindar Beleriandissa. Cirth ovat kulmikkaita, koska niitä piti pystyä kaivertamaan puuhun ja kiveen. Toisella Ajalla monet kansat oppivat tuntemaan sen. Ennen Ensimmäisen Ajan loppua doriathilainen Daeron laati cirthin uuteen uskoon. Morian kääpiöt omaksuivat nämä uudet riimut, joita kutsuttiin nimellä Angerthas. Sitä vastoin lännen haltiat hylkäsivät riimujen käytön lähes kokonaan.
Aakkoset
Angerthasin riimut koostuvat 60 eri merkistä:
Tengwar
right|frameTengwar (quenyaa, yks. tengwa, ) olivat eldarin käyttämä kirjoitusmerkkijärjestelmä J. R. R. Tolkienin luomassa fantasiamaailmassa, Ardassa. Myös certaria käytettiin, mutta tengwar oli vanhempi, ja sen olivat kehittäneet noldor. Vanhin versio tengwarista olivat Rúmilin tengwar, mutta näitä ei tunnettu Keski-Maassa. Siellä käytettiin Fëanorin Rúmilin kirjaimiston pohjalta kehittämää tengwaria, jonka noldor olivat sinne maanpaon aikana tuoneet.
Puolhaltiat
Puolhaltioille annettiin mahdollisuus valita, tulisiko heistä ihmisiä (edain) eli kuolevaisia vai haltioita (eldar) eli kuolemattomia. Listassa on tärkeimpiä puolhaltioita Keski-Maasta.
Eärendil olisi mieluummin halunnut olla ihminen, mutta hän valitsi kuolemattomuuden vaimonsa takia, joka oli haltia. Eärendilin kohtalo oli erikoinen: hänen ei sallittu asua Valinorissa, mutta hän purjehti taivaalle laivallaan, Vingilotë, mukanaan Berenin ja Lúthienin Silmaril. Elwing rakensi Varjoisten Merien tornin ja tapasi Eärendilin usein tämän palatessa.
Heidän perillisensä Elrond ja Arwen Undómiel saivat vapaasti valita, kumpaan kansaan heidät luettaisiin. Elrond ja hänen kaksospoikansa Elladan ja Elrohir valitsivat eldarin kansan ja Arwen valitsi edainin isänsä suureksi suruksi. Elrosin jälkeläisille ei annettu mahdollisuutta valita, mutta he elivät paljon pidempään kuin tavallinen ihminen. Myöhempinä aikoina Númenorin kuninkaat, Elrosin jälkeläiset, katuivat esi-isänsä päätöstä, ja tämä johti Númenorin tuhoon.
Dior oli Berenin ja Lúthienin poika, ja hänet laskettiin puolhaltiaksi, kuten myös hänen lapsensa Doriathin Nimloth, Eluréd, Elurín ja Elwing. Eluréd ja Elurín tapettiin, mutta Elwing sai valita sukunsa.
Arwen, Elrondin tytär, nai Aragornin, Elrosin perillisen, yhdistäen kaksi puolhaltiasukua Neljännellä ajalla. Heidän poikaansa Eldarionia tai heidän tyttäriään ei laskettu puolhaltioiksi.
Dol Amrothissa númenorilainen Imrazôr oli nainut haltian, ja siten Dol Amrothin prinssit olivat haltioiden perillisiä, mutta heitä ei laskettu puolhaltioiksi.
Mikael Martinsson
Mikael Martinsson (s. 25. marraskuuta 1968) on ruotsalainen entinen mäkihyppääjä.
Team Sleep
Team Sleep on experimental dream / ambient rock -yhtye, jota johtaa laulaja/kitaristi Chino Moreno, joka tunnetaan paremmin sacramentolaisen alternative metal -bändi Deftonesin nokkamiehenä.
Mikael Martinsson
Martinsson osallistui urallaan kaksiin talviolympialaisiin: Albertvillen olympialaisiin 1992 ja Lillehammerin olympialaisiin 1994. Albertvillen kisoissa sijoitukset olivat suurmäessä 16:s ja normaalimäessä 17:s. Lillehammerin olympialaiset sujuivat heikommin, sillä suurmäessä hän oli 34:s ja normaalimäessä 23:s.
Team Sleep
Historia
Team Sleep sai alkunsa Chino Morenon ideasta luoda pehmeämpi, tunnelmallisempi trip-hop -sivuprojekti. Alun perin kappaleen "Teenager", joka julkaistiin vuonna 2000 Deftonesin levyllä "White Pony", oli tarkoitus olla Team Sleep -kappale. DJ Crook, pitkäaikainen ystävä ja Frank Delgadon huonekaveri, oli tehnyt biitit Teenageriin. Chino Moreno päätti perustaa Team Sleepin DJ Crookin ja lapsuudenystävä Todd Wilkinsonin kanssa. Nykyään yhtyeen vakiomiehitykseen kuuluvat myös rumpali Zach Hill ja basisti Rick Verrett.
Team Sleep esitti useita livekeikkoja Yhdysvaltain länsirannikolla vuosina 2001-2002 kokoonpanolla, johon kuului Chino Moreno, Todd Wilkinson, Dan Elkan (Pocket For Corduroy), Sonny Mayugba (Phallucy), Zach Hill (Hella), Rick Verrett (Tinfed) ja DJ Crook
Mikael Martinsson
Hänen paras arvokisasijoituksensa tuli Lahden maailmanmestaruuskilpailuista 1989, jossa Ruotsin mäkihyppyjoukkue sijoittui joukkuemäen kilpailun viidenneksi. Henkilökohtaisissa kilpailuissa hän oli normaalimäen 25:s ja suurmäen 60:s. Kaksi vuotta Lahden kisojen jälkeen järjestettiin MM-kilpailut Italian Val di Fiemmessä, jossa hän sijoittui suurmäessä 11:nneksi ja normaalimäessä 19:nneksi.
Team Sleep
Historia
“Emme koskaan aikoneet tehdä levyä tai perustaa bändiä,” sanoo Wilkinson, “soittelin vain kotona kitaraa ja aloin äänitellä juttuja. Koskaan ei ollut kyse livekeikkojen soittamisesta tai studioalbumin levyttämisestä tai mistään sellaisesta. Se oli vain soittelemista. En ollut koskaan ollut, tai halunnut olla bändissä - me vain olimme kavereita”
Mikael Martinsson
Lentomäen maailmanmestaruuskilpailuissa 1992 Martinsson sijoittui kahdeksanneksi, joka on hänen uransa paras henkilökohtainen arvokisasijoitus. Maailmancupin osakilpailun hän voitti kerran, kotikilpailunsa Falunissa 1991. Yhteensä hän seisoi kuusi kertaa maailmancupin kolmen parhaan joukossa.
Viimeisen kilpailunsa Martinsson hyppäsi helmikuussa 1995.
Team Sleep
Historia
Huhuttiin, että Mike Patton (Fantomas, ex-Faith No More) ja Melissa Auf Der Maur (ex-Hole, ex-Smashing Pumpkins) -basisti olisivat mukana levyttämässä albumia. Raita "Kool-Aid Party", jonka lauluosuuksien tekemisessä Mike Patton todella oli mukana, ei kuitenkaan päätynyt levylle. Sopimusvelvoitteista johtuen kaikki materiaali, jonka Team Sleep julkaisee, tulee julkaista Maverick Recordsin kautta. Nyt kun levy on julkaistu, tiedetään, että ainoastaan Rob Crow sandiegolaisesta yhtyeestä Pinback, ja Mary Timony Helium -yhtyeestä ovat lainanneet ääntään levylle.
Ainoa varhainen Team Sleepin äänitys, joka on virallisesti julkaistu, on "The Passportal," instrumentaalikappale, jonka voi kuulla Matrix Reloaded -soundtrackilla. "The Passportalin" versio, jossa Chino Moreno laulaa kappaleeseen tekemillä sanoituksilla, on levinnyt internetissä nimellä "Apollonia."
Täyden albumin verran materiaalia valmistui vuosina 2002-2003. Team Sleepin uusien kappaleiden vuoto internetiin suututti laulaja Chino Morenoa, mikä yhdistettynä Deftonesin neljännen albumin julkaisun yhteydessä järjestettyyn kiertueeseen, viivästytti Team Sleepin albumin julkaisua. Vuonna 2002 Team Sleep sai kuitenkin maailmanensi-iltansa losangelesilaisella POWER 106 FM -radiokanavalla; "Mercedes" soitettiin kerran. Uudelta albumilta on karsittu lähes kaikki vanhat kappaleet, lukuun ottamatta viittä, joista kolmea on muutettu perusteellisesti.
Team Sleepin levynjulkaisu suunniteltiin alun perin marraskuulle 2004, mutta Maverick Records lykkäsi julkaisua vuoden 2005 kesälle, saadakseen aikaa lupaavan levyn markkinoinnille. Chino Moreno kommentoi julkaisun lykkäytymistä: "En tiennyt ollako iloinen siitä, että he olivat vaikuttuneita levystä, vai vihainen siitä, että he eivät alun alkaen odottaneet paljoakaan."
DJ nimeltä 'C-Minus' soitti avaavana esiintyjänä Deftonesin keikalla the House of Bluesissa länsi-Hollywood lokakuussa 2004 ensimmäistä kertaa uusimman version Team Sleepin kappaleesta'Cambodia'. Kappaleen nimeksi vaihdettiin myöhemmin 'Ever'.
Pieces of Silence
Pieces of Silence on metalliyhtye Frailin debyyttialbumi, joka julkaistiin marraskuussa 2006. Levyltä on julkaistu singlet "Brother" ja "Pieces of Silence".
Team Sleep
Historia
Huhtikuun 10. oli lopulta oleva Team Sleepin nimeä kantavan debyyttilevyn julkaisupäivä. "Parasta tässä on pitkällisen projektin loppuun saattaminen, se, että sen on tehnyt oikein. On hauskaa työskennellä erilaisten ihmisten kanssa, kaikki toimivat niin eri lailla. Kun minulla on vapaata musiikin tekemisestä, haluan tehdä musiikkia. Se on sitä, mitä minä teen, se tekee minut iloiseksi.", Chino Moreno sanoo MTV:lle antamassaan haastattelussa.
Pieces of Silence
Albumi nousi Suomen virallisen listan sijalle 21, jolla se pysytteli kaksi viikkoa.
Team Sleep
Historia
Team Sleepiä on kuvailtu "tunnelmalliseksi" ja "rytmien ajamaksi". Enemmän kuin Deftonesin, Team Sleepin kappaleiden teemat ja sanoitukset ovat luonteeltaan fantasiamaisia ja mielikuvituksellisia, juontaen juurensa muun muassa sellaisista kirjallisista lähteistä kuten Edgar Allan Poe ja historiallisista tapahtumista kuten Jonestownin joukkomurha. Valmis albumi on soundiltaan hieman vähemmän electronicaa ja paljon enemmän indie rockia, post rockia, and dream popia, kuin projektin alkaessa.
'Ever (Foreign Flag)', jota on ollut kirjoittamassa myös tuottaja Greg Wells, on ensimmäinen single albumiltaTeam Sleep. Valmiilta levyltä puuttuvat muun muassa kappaleet 'Mercedes,' 'Apollonia,' 'Natalie Portman,' 'Iceache,' 'Death by Plane,' 'Solid Gold,' 'Acoustic One,' ja 'Kool-Aid Party'. Kuitenkin, uudempi versio 'Cambodiasta' julkaistiin 'Ever (Foreign Flag)' -singlellä ja 'Natalie Portman' on kuultavissa Live From The Stage -levyllä.
XL5
XL5 on popmusiikkiyhtye, joka oli 1990-luvun poikabändihysterian ensimmäinen suomalainen kohde. XL5 on Kristian Maukosen tuottama hyvinkääläisryhmä, jonka kahta ensimmäistä levyä myytiin yhteensä yli 50 000 kappaletta. Yhtyeeseen kuuluivat ensimmäisen levyn aikaan Mica (laulu), Jami (tanssi ja taustalaulu), Jake (tanssi ja taustalaulu), Pete (kitara ja laulu) sekä Elo (miksaus). Ensimmäisen levyn jälkeen Jamin jättäydyttyä yhtyeestä tilalle tuli Tonza, joka paitsi lauloi, myös soitti bassoa toisella levyllä.
1. helmikuuta 2008 XL5 teki ensimmäisen comeback-keikkansa.
Yhtye ajautui aikoinaan nimiriitaan Jarmo Saaren XL-yhtyeen kanssa.
Henry (Yhdistyneen kuningaskunnan prinssi)
Prinssi Henry, Gloucesterin herttua, (Henry William Frederick Albert, 31. maaliskuuta 1900 – 10. kesäkuuta 1974) oli kuningas Yrjö V:n ja kuningatar Maryn kolmas poika. Hän palveli Australian kenraalikuvernöörinä vuosina 1945–1947. Hän on ainoa kuninkaallisen perheen jäsen, joka on toiminut kyseisessä virassa.
Henry oli ensimmäinen brittiläisen monarkin poika, joka suoritti opintonsa kotiopetuksen sijaan koulussa. Hän opiskeli Eton Collegessa ja menestyi eri urheilulajeissa, kuten kriketissä, poolossa ja tenniksessä. Myöhemmin hän opiskeli yhdeksän kuukautta Cambridgen yliopistossa.
As-molliasteikko
pienoiskuva|As-mollin etumerkintä, 7 alennusta
As-molliasteikko on Asista alkava sävelasteikko, johon kuuluvat lähtökohtaisesti sävelet As, B, Ces, Des, Es, Fes, G ja As. Se on Ces-duurin rinnakaismolli ja sen muunnosduuri on As-duuri. As-mollin subdominanttisointu on des-mollisointu ja dominanttisointu on Es-duurisointu, jossa on as-mollin johtosävel G.
Tunnettuja klassisia sävellyksiä as-mollissa
Kuten Ces-duuri, myös as-molli on yksi harvinaisimpia astiekoita taidemusiikissa. As-mollissa lähtökohtaisesti kaikki seitsemän säveltä on alennettu, mutta johtosävelen saamiseksi Ges pitää palauttaa G:ksi, jotta johtosävel saadaan puolisävelaskeleen päähän toonikasta, jolloin dominanttisoinnuksi saadaan Es-duuri.
As-mollin sijasta käytetään monesti sen enharmonista vastinetta, gis-mollia, jossa on viisi ylennystä.
Tunnettua populaarimusiikkia as-mollissa
Pop-, rock- ja iskelmämusiikissa kitarat viritetään silloin tällöin jenkkivireesen. (E♭-A♭-d♭-g♭-b♭-e♭1) Tällöin a-mollissa soitetut kappaleet voidaan ajatella soivan as-mollissa. Esimerkkejä "as-mollissa" (a-molli + jenkkivire) soitetuista kappaleista ovat muun muassa
HSC Algeciras Jet
HSC Algeciras Jet on Limassoliin Kyprokselle rekisteröidyn Express Ferries Limitedin nopea katamaraani. Se liikennöi vuoteen 2008 saakka Helsingin ja Tallinnan väliä nimellä Baltic Jet.
Välilevypullistuma
thumb|Välilevynpullistuma röntgenkuvassa. Välilevypullistuma eli protruusio on tuki- ja liikuntaelinten sairaus, jossa selkärangassa olevan nikamavälilevyn pehmeä sisäosa pullistuu ulospäin sitä ympäröivän syykehän läpi. Välilevyn hapan hyytelömäinen massa voi tulehduttaa hermojuurta. Välilevytyrä tai pullistuma on yleisin säteilyoireyhtymän syy: pullistuman suuntautuessa selkää kohti voi selkäydinhermon hermojuuri ahtautua, mikä tuntuu tilalle ominaisena säteilykipuna alaraajoissa (iskiaskipu). Jos välilevyn pullistuman aiheuttama hermopuristus on riittävän voimakas, se voi aiheuttaa jalan halvaantumisen. Noin 90 prosenttia välilevyn pullistumasta kärsivistä iskiasoireisista paranee ilman leikkausta.
HSC Algeciras Jet
Rakentaminen
Nordic Jet Line tilasi aluksen Norjasta Omstrandista Kvaerner-Fjellstrandilta. Sen köli laskettiin telakkanumerolla 1649 ja se valmistui vuonna 1999 nimellä Baltic Jet.
Välilevypullistuma
Välilevytyrä voi tulla nuorelle, terveelle ihmiselle vaikkapa yhtäkkisen voimakkaan kuormituksen seurauksena. Välilevyn ikärappeuma, nikaman kehityshäiriö tai tapaturma lisäävät välilevytyrän riskiä.
HSC Algeciras Jet
Rakentaminen
Aluksen pituus on 60,0 metriä, leveys 16,5 metriä ja syväys 2,4 metriä. Aluksen kaksi Caterpillar 3618 -dieselmoottoria tuottavat yhteensä 14 400 kW tehon. Ne on kytketty kahteen KaMeWa-vesisuihkuvetolaitteeseen, ja koneisto tuottaa alukselle tyhjänä 40,5 solmun ja kuormatulle alukselle 38,0 solmun nopeuden. Aluksen bruttovetoisuus on 2273 tonnia.
Välilevypullistuma
Hoito
Sairautta hoidetaan kipua aiheuttavaa kuormitusta vähentämällä, ja lisäksi ainakin levossa voidaan rauhoittaa kipua kipulääkkeillä, tulehduskipulääkkeillä tai parasetamolilla. Lisäksi voi käyttää myös sentraalisesti vaikuttavia lääkkeitä eli kodeiinia ja tramadolia. Myös lihasta rentouttavat lääkkeet ovat käytettyjä, sillä ne auttavat esimerkiksi nukkumaan paremmin.
HSC Algeciras Jet
Rakentaminen
HSC Baltic Jetiin mahtuu 428 matkustajaa, hyttipaikkoja ei ole. Aluksen autokannelle mahtuu joko 55 henkilöautoa tai 2 bussia ja 38 henkilöautoa.
Liikennöinti
Nordic Jet Line liikennöi aiemmin Baltic Jetillä Helsinki–Tallinna-väliä, kotisatamanaan Bergen, Norja. Alus myytiin 21. lokakuuta 2008 Kyprokselle Express Ferries Limitedille, joka nimesi sen Algeciras Jetiksi. Alusta hallinnoi FRS Iberia, joka liikennöi sillä Espanjan Algecirasin ja Marokon rannikolla olevan Ceutan välillä.
Välilevypullistuma
Hoito
Fysioterapeuttisia hoitoja voi käyttää, tosin lähinnä, jos iskiasvaiva pitkittyy. Fysioterapialla tarkoitetaan muun muassa venytys- eli traktiohoitoja. Oleellinen osa sairauden hoitoa on selän ryhdistä ja lihastasapainosta huolehtiminen. Tämä tapahtuu usein fysioterapeutin ohjauksessa stabiloivien ja ergonomiaharjoitteiden avulla.
Leikkauksesta on hyötyä, jos pullistuma ei parane itsestään tai se aiheuttaa esimerkiksi merkittävän halvausoireen, jos vaiva pahenee tai kipu on sietämätön. Leikkaushoitoa varten tarvitaan selkärangan magneettikuvaus (MRI), harvemmin muita tutkimuksia. Selkärankaan kohdistuvia leikkauksia tekevät neurokirurgit ja ortopedit. Mikrokirurginen leikkaustekniikka on ollut Suomessa käytössä laajemmin jo 1980-luvulta alkaen.
Iskiasoireen parannuttua kannattaa välttää toistuvaa, pitkäkestoista paikallaanistumista. Moni saa apua myös stabiloivista harjoitteista, joissa keskivartalon ja alaselän lihaksia vahvistetaan.
Ennaltaehkäisy
Pitkien staattisten asentojen välttäminen vähentää välilevypullistuman riskiä.
Eyes Adrift
Eyes Adrift oli lyhytikäinen yhdysvaltalainen superyhtye. Yhtyeen perusti rock-yhtye Meat Puppetsin entinen kitaristi Curt Kirkwood yhdessä Nirvanan entisen basistin Krist Novoselicin ja  Sublime-rumpali Bud Gaughin kanssa vuonna 2001. Yhtyeen tekemä musiikki oli sekoitus grunge-, punk-, ja country-musiikkia. Yhtye julkaisi yhden albumin ja hajosi vuonna 2003.
Historia
Yhtye alkoi nauhoittaa debyyttialbumiaan alkuvuodesta 2002. Nauhoitusten jälkeen yhtye aloitti Amerikan-kiertueen, joka kesti aina vuoden loppuun asti. He esiintyivät lähinnä pienehkoissä ravintoloissa ja yökerhoissa.
Syksyllä 2002 SpinART Records julkaisi yhtyeen debyyttialbumin Eyes Adrift. Albumi sisälsi 12 kappaletta, joista yksi, Alaska, julkaistiin myös singlenä. Kappaleesta julkaistiin myös musiikkivideo. Levy ei myynyt odotetusti, vaan osoittautui flopiksi. Tämän seurauksena Novoselic turhautui musiikkibisnekseen ja päätti jättää yhtyeen vuonna 2003 keskittyäkseen politiikkaan. Tämän jälkeen Kirkwood ja Gaugh perustivat niin ikään lyhytikäiseksi jääneen rock-yhtyeen nimeltä Volcano.
Melodifestivalen 1966
Melodifestivalen 1966 (tuolloin tunnettu nimellä Svensk sångfestival) oli Ruotsissa järjestetty laulukilpailu, jossa valittiin Ruotsin edustaja vuoden 1966 Eurovision laulukilpailuun. Kilpailu pidettiin avoimena sävellyskilpailuna, johon lähetettiin 898 kappaletta, joista kymmenen valittiin finaaliin. Finaali pidettiin 29. tammikuuta Cirkuksessa Tukholmassa. Voittajan valitsivat 11 ympäri Ruotsia kokoontunutta alueraatia, joista kullakin oli vaihtoehtona antaa joko kolmelle suosikilleen pisteitä kaavalla 1-3-5, kahdelle suosikilleen pisteitä kaavalla 6-3 tai yhdelle suosikilleen yhdeksän pistettä. Kilpailun voitti duo Lill Lindfors & Svante Thuresson kappaleella Nygammal vals.
Thomas Gray
thumb|upright|Thomas Grayn muotokuva. [[John Giles Eccardt (1747–1748).]] Thomas Gray (26. joulukuuta 1716 Lontoo – 30. heinäkuuta 1771 Cambridge) oli englantilainen runoilija ja Cambridgen yliopiston professori. Hänet tunnetaan erityisesti runosta Elegia maakylän kirkkomaalla sekä laajasta kirjeenvaihdosta.
Eskolanmäki
Eskolanmäki on Kouvolan kaupungin pienalue Kouvolan suuralueella, Kankaron kaupunginosassa. Se sijaitsee Kouvolan keskustan suuralueen eteläosassa, 2 kilometrin päässä Kouvolan keskustasta.
Thomas Gray
Elämänvaiheet
Thomas Gray syntyi Lontoossa Cornhillin kaupunginosassa. Hänen isänsä Philip Gray oli rahanvaihtaja ja äitinsä Dorothy Gray hatuntekijä. Perheeseen syntyi kaikkiaan kaksitoista lasta, mutta ainoastaan Thomas saavutti aikuisiän. Vanhemmat erosivat, koska isä oli kiivasluontoinen, ja Thomas eli äitinsä kanssa.
James Paul Chapin
thumb|250px|Chapin vuonna 1904. James Paul Chapin (9. heinäkuuta 1889 New York – 5. huhtikuuta 1964) oli yhdysvaltalainen lintutieteilijä.
Thomas Gray
Elämänvaiheet
Gray kävi kuuluisaa Etonin yksityiskoulua mutta keskittyi kirjojen lukemiseen ja vältteli voimistelua; hän sai asua enonsa taloudessa. Hän ystävystyi Horace Walpolen kanssa, joka oli pääministeri Robert Walpolen poika. Etonin jälkeen Gray opiskeli Cambridgen yliopiston Peterhouse-collegessa oikeustiedettä vuodesta 1734 alkaen ja sittemmin Pembroke-collegessa, mutta kirjallisuus kiinnosti häntä enemmän kuin laki.
Eskolanmäki
Arkkitehtuuriltaan kerrostalovaltainen Eskolanmäki edustaa 1970-luvun pelkistettyä tyyliä. Alueen itäosassa Viialankadulla on yksikerroksisia rivitaloja aidattuine pihapiireineen, joita saattoi bongata Kouvolan Sanomien Poonah-pilapiirroksista. Alueen keskiosassa on kaupungin vuokrataloja. Eskolanmäen etelä- ja itäpuolella on myös uudehkoa pientaloasutusta, kuten Pyydysmäen alue.
Thomas Gray
Elämänvaiheet
Vuosina 1739–1741 Gray matkusteli Ranskassa ja Italiassa ystävänsä Horace Walpolen kanssa. Heidän tiensä erosivat Toscanassa, ja Gray palasi Cambridgeen ja suoritti opintonsa loppuun. Hän vietti loppuelämänsä Cambrigden yliopiston palveluksessa. Hänelle tarjottiin vuonna 1757 hovirunoilijan tointa, mutta hän kieltäytyi. Vuodesta 1768 alkaen hän hoiti yliopistossa uuden ajan historian professuuria. Hän matkusteli eri puolilla Britanniaa etsien maalauksellisia maisemia ja muinaisia muistomerkkejä; näin hän ennakoi järvikoulua.
James Paul Chapin
Chapinin vanhemmat olivat Gilbert Granger Chapin ja Nano Eagle. Koulupoikana hän vietti paljon aikaa Staten Islandilla tutustuen luontoon ja eläimiin. Päätettyään koulunsa 16-vuotiaana hän meni vuodeksi töihin American Museum of Natural History -museoon. Hän opiskeli biologiaa Columbian yliopistossa ja väitteli filosofian tohtoriksi 1932.
Thomas Gray
Elämänvaiheet
Gray kuoli Cambridgessa vuonna 1771. Hänet on haudattu Stoge Pokesin maalaiskirkon hautausmaahan Buckinghamshireen.
Eskolanmäki
Historia
Eskolanmäen alue siirtyi Valkealan kunnasta Kouvolan kaupunkiin vuonna 1966 tapahtuneessa alueliitoksessa. Seuraavina vuosina kaupunki hankki alueen maat ja vuonna 1970 aloitettiin alueen suunnittelu asuinalueeksi. Eskolanmäen alue on rakennettu loivarinteiselle, pääosin kangasmetsän peittämälle mäelle, jonka nimi oli vanhastaan Kankaronmäki. Nykyinen Kankaronmäen asuinalue on alueen luoteispuolella.
James Paul Chapin
Toisen opiskeluvuoden päätyttyä 1909 hän liittyi Belgian kuningas Leopold II:n American Museum of Natural Historylle esittämään kutsuun suorittaa etnologinen tutkimusretki Belgian Kongoon. Vanhemmaksi tutkijaksi mukaan lähti Herbert Lang. Erityisen onnistunut retki kesti viisi ja puoli vuotta. Sen tuloksena New Yorkiin saatiin valtava kokoelma, joka käsitti 5 800 nisäkästä, 6 400 lintua, 4 800 matelijaa ja sammakkoeläintä, 6 000 kalaa, yli 100 000 selkärangatonta ja 3 800 antropologista esinettä. Näiden lisäksi kokoelma käsitti 9 890 valokuvanegatiivia ja 300 vesiväärimaalausta sekä useita niteitä kenttämuistiinpanoja. Retkikunta taivalsi jalan noin 25 000 kilometriä ilman vakavia onnettomuuksia tai sairastumisia, mikä on hämmästyttävää, sillä maasto, kasvillisuus ja elinolosuhteet olivat hyvin vaikeita.
Eskolanmäki
Historia
Rakentaminen aloitettiin vuonna 1971 ja ensimmäiset talot olivat valmiina kaksi vuotta myöhemmin. Alueelle rakennettiin kerrostaloja sekä alueen itäpuolelle rivitaloja. Luonnonläheisyyden tuntua lisäsivät ulkoilualueiksi määritellyt Pentsojan puronvarsi ja Pappikallion metsä.
Thomas Gray
Tuotanto
Gray oli kiinnostunut kansanrunoudesta, ja hän uskoi että runous paljastaisi kansakunnan sielullisen yksilöllisyyden. Hän ihaili Walesin muinaisia runonlaulajia ja islantilaista muinaisrunoutta. Hän kirjoitti pindarolaisia oodeja (Runouden retki, Runolaulaja) ja islantilaisia mukaelmia (Kohtalokkaat sisaret, Odinin matka manalaan). Gray teki "barbaarirunoutta" tunnetuksi Euroopassa ja näin ennakoi romantiikan aikakautta.
Eskolanmäki
Historia
Kasvava alue tarvitsi myös palveluita. 1970-luvun puolivälin jälkeen alueelle rakennettiin Eskolanmäen palvelutalo, Eskolanmäen koulu, Pentsojan leikkipuisto ja Haanojan Haalin uimahalli, liikuntatilat ja nuorisotilat. Vielä 1984 rakennettiin Esikko-talo, jossa toimivat mm. Haanojan lähikirjasto ja hammashoitola. Haanojan päiväkoti on rakennettu vuonna 1989. Uimahalli suljettiin 1. kesäkuuta 2019 ja nuorisotila suljettiin 13. joulukuuta 2019.
James Paul Chapin
Palattuaan Kongosta Chapin osallistui ensimmäiseen maailmansotaan. Ranskankielentaitoisena hän palveli upseerina Ranskassa 1917–1919. Sodan jälkeen hän päätti opintonsa ja jäi töihin American Museumiin, ensin assistenttina, myöhemmin intendenttinä. Hän jäi eläkkeelle 40 vuoden työrupeaman jälkeen.
Eskolanmäki
Historia
Eskolanmäen asutus on laajentunut alkuperäisen alueen eteläpuolelle ns. Eskolanrinteen alueelle 1980-luvulla, itäpuolelle Värälänkadun ympäristöön 1980-90-luvuilla ja Pyydysmäkeen 1990-2000-luvuilla.
James Paul Chapin
Chapinin työuraa leimasi Kongo. Vuosikausia häntä työllisti valtavan kokoelman analysointi. Hän kävi Kongossa vielä viisi kertaa. 1926–1927 hän retkeili maan itäosan vuoristoalueella, 1930 Lukolelassa ja 1937 onnistuneella retkellä etsimässä kongonriikinkukkoa (Afropavo congensis), jonka hän nimesi 1936. 1942 hän vieraili siellä sotatoimiupseerina. Vuosina 1953–1958 hän asui Kongossa vaimonsa Ruthin kanssa ja toimi IRSAC:n lintutieteellisenä tutkijana Lake Kivun alueella.
Kaasuvalo
Kaasuvalo (Gaslight) on vuonna 1944 ensi-iltansa saanut jännityselokuva, joka perustuu Patrick Hamiltonin näytelmään Gas Light, jota Yhdysvalloissa esitettiin nimellä Angel Street. Elokuvan ohjasi George Cukor ja siinä esiintyivät Ingrid Bergman, Charles Boyer ja Joseph Cotten. Angela Lansbury oli elokuvassa ensimmäisessä roolissaan kopeana palvelijattarena. Ingrid Bergman sai roolistaan Paula Alquistina parhaan naispääosan Oscarin.
The New York Timesin kriitikot valitsivat Kaasuvalon vuonna 2004 yhdeksi kaikkien aikojen tuhannesta parhaasta elokuvasta maailmassa.
James Paul Chapin
thumb|250px|[[Kongonriikinkukko]]
1942 hän joutui sotatoimissa Ascensionille, jolla hän tutki nokitiiran (Sterna fuscata) pesimäbiologiaa ja julkaisi lajista merkittävän tutkielman. Työnsä ohella hän toimi American Ornithologists' Unionin (AOU) puheenjohtajana 1939–1942.
Ollessaan Ranskassa sotimassa hän tutustui Suzanne Droueliin ja he avioituivat 31. lokakuuta 1921. Heille syntyi neljä lasta. Avioliitto päättyi eroon 1939. Chapin avioitui 5. syyskuuta 1940 Ruth Trimblen kanssa, joka oli ollut Carnegie Museumin lintuosaston kuraattori.
Chapinin kirjallinen tuotanto oli hyvin laaja.
Kaasuvalo
Juoni
pienoiskuva|Paulan ja Gregoryn välienselvittely elokuvan lopussa. Paula Alquistin (Ingrid Bergman) täti, kuuluisa oopperalaulaja Alice Alquist, murhataan raa'asti ja murha jää selviämättä. Paula muuttaa Italiaan ja yrittää unohtaa menneisyyden. Vuosien päästä Paula on rakastunut Gregory-nimiseen (Charles Boyer) pianistiin, jonka kanssa hän menee naimisiin. Gregory ja Paula muuttavat Lontooseen Alice-tädin asuntoon. Asuntoon tulon jälkeen Gregory yrittää uskotella Paulalle kaikin tavoin tämän olevan menettämässä järkensä.
Lopulta avuliaan poliisin (Joseph Cotten) avulla Gregory paljastuu Alice Alquistin murhaajaksi, joka yrittää saattaa vaimonsa mielisairaalaan ja löytää Alicen kuuluisat korut.
James Paul Chapin
Hänen kunniakseen on nimetty muun muassa tansanianapali (Apalis chapini) ja sieppotimali (Kupeornis chapini).
Eskolanmäki
Historia
Maaliskuussa 2020 Haanojan päiväkodille valmistui uusi rakennus, jossa toimii päiväkodin kuusi ryhmää.
Huambo
pienoiskuva|Huambon tori Huambo on Huambon maakunnan pääkaupunki Angolassa. Se sijaitsee noin 220 kilometriä Benguelasta itään. Portugalilaiset perustivat kaupungin vuonna 1912. Vuosina 1928–1975 sen nimi oli Nova Lisboa (Uusi-Lissabon). Kaupungin asukasluku vuoden 2019 arvion mukaan oli 843 737.
Kirjapaja
Kirjapaja  on vuosina 1942–2013 toiminut suomalainen kirkollinen kustannusliike ja nykyinen Publiva Oy:n kirjakustannuksen tuotemerkki. Kirjapaja on erikoistunut uskonnollisen kirjallisuuden ja kirkollisten kirjojen kustantamiseen, mutta merkittävä osa sen vuosittain julkaisemasta noin sadasta nimikkeestä kuuluu yleiseen kirjallisuuteen ja elämäntaitoon.
Palkinnot
Kirjapajan kustantama Tuomo Mannermaan teos Pieni kirja Jumalasta sai Vuoden kristillinen kirja -palkinnon 1995.
Munkkidiakoni
Munkkidiakoni on Suomessa käytetty muoto nimestä hierodiakoni (kreik. ιεροδιάκονος, ven. иеродиакон), joka tarkoittaa diakoniksi vihittyä munkkia.
Warner Records
Warner Records Inc. (WBR) on osakeyhtiö ja levymerkki, jonka liiketoiminnan Warner Bros. avasi 19. maaliskuuta 1958 Burbankissa. Se on nykyään osa Warner Music Groupia. Warner Recordsin alamerkkejä ovat muun muassa Sire Records, Reprise Records, Nonesuch ja Maverick Records. thumb|left|180px|Esimerkiksi Bill Haleyn levytys vuodelta 1960 tehtiin Warner Bros. Recordsille. thumb|270px|Warner Bros. Records on osa Warner Music Groupia, jonka Burbankin toimipiste on kuvassa.Warner Recordsin ja sen levymerkkien artisteihin ovat kuuluneet muun muassa Frank Sinatra, Count Basie, Duke Ellington, The Kinks, Joni Mitchell, Jimi Hendrix, Randy Newman, Black Sabbath, The Grateful Dead, The Mothers of Invention, Van Morrison, Neil Young, Jethro Tull, Alice Cooper, Captain Beefheart, James Taylor, Ry Cooder, Gordon Lightfoot, The Band, The Doobie Brothers, Little Feat, T-Rex, Bonnie Raitt, The Allman Brothers, Richard Pryor, Rod Stewart, George Harrison, Prince, Van Halen, The Traveling Wilburys, Steve Martin, The Sex Pistols, Talking Heads, Steve Winwood, Dire Straits, Paul Simon, ZZ Top, Quincy Jones, The Who, Eric Clapton, Madonna, Miles Davis, k.d. lang, Randy Travis, Emmylou Harris, Faith Hill, John Fogerty, Hank Williams, Jr., R.E.M., Red Hot Chili Peppers, Candlebox, Green Day, Jane's Addiction, Seal, Tom Petty, Tevin Campbell ja monet muut.
Volcom
Volcom on Richard "Wooly" Woolcottin vuonna 1991 perustama amerikkalainen yritys, joka tekee pääasiassa surffaus-, lumilautailu- ja rullalautailutuotteita.
Volcomin tuottamia elokuvia ovat esimerkiksi Escramble (2006), Creepy Fingers (2006) ja The Bruce Movie (2005). Volcom sai alkunsa vuonna 1991 kun Richard Woolcott ja Tucker Hall olivat lumilautailumatkalla joka muutti heidän elämänsä.
Tiimi
Volcomin sponsoroimia rullalautailijoita, surffaajia ja lumilautailijoita.
Rullalautailu
Jake Duncombe, Geoff Rowley, Rune Glifberg, Mark Appleyard, Dustin Dollin, Jaiden Sharpe, Frazer Miller, Caswell Berry, Ryan Sheckler, Darrell Stanton, Keshav Saharia (entinen), Javier Sarmiento, Dennis Busenitz, Aaron Suski, Alan Petersen, Shaun White, Matt Dove, Collin Provost, Lauren Perkins, Nick Dompierre, Angel Ramirez, Andrew Robinson, Petia Blume, Chima Fergeson, Crandon Westgate, Shane Cross, Bam Margera.
Surffaus
Bruce Irons, Dean Morrison, Ozzie Wright, Gavin Beschen, Mike Morrissey, Nate Tyler, Alex Gray, Petia Blume, Shawn Barron, Randy Bonds, Dave Wassel, Jay Quinn, Tyler Smith, Bol, Gony Zubizarreta, Marcelo Trekinho, Kyle Garson, Tom Dosland, Marcus Hickman, Kilian Garland, Claire Bevilacqua, Sarah Hoffert, Dusty Payne, Andrew Doheny, Ezekiel Lau, Blake Jones, Coco Ho.
Lumilautailu
Terje Håkonsen, Shaun White, Gigi Ruf, Petia Blume, Elena Hight, Bjorn Leines, Wille Yli-luoma, Joel Mahaffey, Erik Leines, Jamie Lynn, Bryan Iguchi, Seth Huot, Micah Mcginnity, Janna Meyen, Cheryl Maas, Eero Niemelä, Mark Landvik, Chris Demolski, Chris Smith, Juuso Laivisto
The Hunter (Mastodonin albumi)
The Hunter on yhdysvaltalaisen metalliyhtye Mastodonin viides studioalbumi. Se julkaistiin 27. syyskuuta 2011 levymerkillä Reprise Records.
Global Servisi
Global Servisi on vuonna 1990 julkaistu Piirpauken kokoelma-albumi, joka sisältää materiaalia kaikilta yhtyeen vuosina 1975–1989 ilmestyneiltä studioalbumeilta, lukuun ottamatta vuoden 1986 Villi Itä -levyä.
Manaaja (elokuva)
Manaaja (The Exorcist) on vuonna 1973 ensi-iltansa saanut yhdysvaltalainen kauhuelokuva, jota pidetään yhtenä lajityypin klassikoista. Sen on ohjannut William Friedkin, ja pääosissa ovat Linda Blair, Ellen Burstyn, Max von Sydow ja Jason Miller. Elokuva perustuu William Peter Blattyn Manaaja-romaaniin.
Agena
Agena on:
Manaaja (elokuva)
Uskonnollisaiheisen kauhun lisäksi Manaajassa kuvataan perheyhteyden hajoamista, kun Reganin puberteetin ja teinikapinan laajentuminen rinnastetaan riivaukseen.